Arvīds Blūmentāls

Arvīds Blūmentāls (dzimis , miris ), pazīstams kā Krokodilu Harijs, bija latviešu izcelsmes dēkainis, Austrālijas krokodilu mednieks un stāstnieks.

 Dzīvesgājums 

Dzimis 1925. gadā Dundagas pagasta Būdenu mājās zemturu un jūrnieku ģimenē. Mācījās Talsu Valsts ģimnāzijā, 1942. gadā brīvprātīgi iestājās 25. Abavas bataljonā, vēlāk Latviešu leģionā. 1944. un 1945. gadā atkārtoti ievainots.
Kara beigās pie Berlīnes nokļuva padomju okupācijas zonā, bet pārbēga uz amerikāņu zonu. Mācījās Alterfrādes lauksaimniecības skolā.
1947. gadā pieteicās Franču Ārzemnieku leģionā.

1951. gadā pārcēlās uz dzīvi Austrālijā. 1956. gadā Ziemeļkvīnslendas lietus mežos sācis nodarboties ar medībām.
Stāstījis, ka savas dzīves laikā Ziemeļu teritorijā un Kvīnslendā esot nomedījis apmēram 10 tūkstošus vai pat 40 tūkstošus krokodilu.
Kad 1968. gadā Austrālijas valdība aizliedza krokodilu medības, Blūmentāls devās uz opālu raktuvēm netālu no Kūberpedijas (Coober Pedy) pilsētiņas valsts vidienē. Apprecējās ar vācu dziedātāju Martu, kādā raktuvju alā viņš iekārtoja ar opāliem izrotātu mājokli, ko dēvējis par "Krokodila ligzdu" (Crocodile’s Nest).

Miris 2006. gada 13. oktobrī Kūberpedijas slimnīcā Dienvidaustrālijas štatā.Blūmentāls Arvīds (19.03.1925.-13.10.2006.) 

 Darbi 
 Arvīds Blūmentals. Latvietis krokodiļu mednieks Austrālijā. Sakārtojis Ernests Jurka. Brisbane: Sauleskrasts, 1957. — 151 lpp.
 Arvīds Blūmentals. Ilgas pēc saules: pieredzējumu un piedzīvojumu apraksts. Ziemel̦austrālijā, otrā grāmata. Sakārtojis Ernests Jurka. Brisbane: apgāds Sauleskrasts, 1958. — 159 lpp.Ilgas pēc saules National Library of Australia

 Literatūra 
 Rimants Ziedonis. Nacionālais dēkainis — krokodilu mednieks (2010)
 Aizgāja kurzemnieks pasaulē tālu. Talsu novada ļaudis pasaules ceļos. Talsi: Talsu galvenā bibliotēka (2011).

 Piemiņa 
Par Blūmentālu uzņemtas apmēram 20 dokumentālās filmas.
1985. gadā viņa mājoklis opāla raktuvēs bija skatāms austrāliešu filmā Mad Max Beyond Thunderdome.Crocodile Harry: The Man Who Inspired Crocodile Dundee  Tom Smith Updated: 5 April 2018  
1995. gadā Arvīdam Blūmentālam un citiem Kurzemes stiprajiem vīriem Dundagā uzstādīja piemiņas zīmi — divas tonnas smagu krokodilu (tēlnieks Oļegs Skarainis).
Ivars Seleckis uzņēma dokumentālo filmu „Gājiens ar krokodilu” par akmens krokodila izkalšanu un uzstādīšanu uz Būdenu māju drupām Dundagā.

2007. gadā viņa māja tika iekļauta Austrālijas Nacionālā Mantojuma (National Heritage) kandidātu sarakstā. Blūmentāla mājas vieta, pazīstama kā "Krokodilu ligzda", iekārtota apakšzemes alā, atrodas 5 km no pilsētas centra netālu no opālu atradnēm. Dzīvoklī redzamas arī dīvainas Blūmentāla roku veidotas skulptūras. Māja šobrīd ir apskates objects.

2008. gadā Dundagas pagasta tūrisma informācijas centrā Dundagas pilī atklāja Arvīdam Blūmentālam veltītu ekspozīciju. 2024. gada 16. jūnijā Kūberpedijas kapsētā atklāja Arvīda Blūmentāla jeb "Krokodilu Harija" kapakmeni.Ekscentriskajam latviešu dēkainim «Krokodilu Harijam» uzstādīta pienācīga piemiņas zīme

 Krokodilu Dandijs 
Uzskata, ka Blūmentāls bijis prototips Krokodilu Dandijam, kas bija galvenais tēls trīs filmās:
 "Krokodils Dandijs" ("Crocodile" Dundee),
 "Krokodils Dandijs 2" ("Crocodile" Dundee II) un
 "Krokodils Dandijs Losandželosā" (Crocodile Dundee in Los Angeles).
Pēc citiem uzskatiem, Krokodilu Dandija prototips bijis Rodnijs Ansels (Rodney William Ansell).

 Ārējās saites 
 The Hero And The Crocodile  by Harry Merritt, March 30, 2017 

 Atsauces 

Kategorija:1925. gadā dzimušie
Kategorija:2006. gadā mirušie
Kategorija:Talsu novadā dzimušie
Kategorija:Latviešu dēkaiņi
Kategorija:Latviešu leģionāri
Kategorija:Austrālijas latvieši